OpenLLM-France/wikimedia huggingface dataset:
# Constanța Burcică

Constanța Burcică (Sohatu, 15 de març de 1971) és una remadora romanesa, guanyadora de cinc medalles olímpiques.

## Biografia

Va néixer el 15 de març de 1971 a la ciutat de Sohatu, població situada a la província de Călăraşi, situada en aquells moments a la República Popular de Romania i que avui en dia forma part de Romania.

## Carrera esportiva

Va participar, als 21 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla de plata en la prova femenina de quàdruple scull. En els Jocs Olímpics d'Estiu de 1996 realitzats a Atlanta (Estats Units) va aconseguir guanyar la prova de dobles scull lleuger, en la seva primera participació olímpica, al costat de Camelia Macoviciuc. Posteriorment repetí victòria en aquesta mateixa prova en els Jocs Olímpics d'Estiu de 2000 realitzats a Sydney (Austràlia) i els Jocs Olímpics d'Estiu de 2004 realitzats a Atenes (Grècia) al costat d'Angela Alupei. Finalment, en els Jocs Olímpics d'Estiu de 2008 realitzats a Pequín (Xina) guanyà la medalla de bronze en la prova de vuit amb timoner.
Al llarg de la seva carrera ha guanyat quatre medalles en el Campionat del Món de rem, destacant una medalla d'or l'any 1990 i el 1999, i una medalla d'or en el Campionat d'Europa de rem.

## Referències

* ↑ «Olympedia – Constanța Pipotă-Burcică». [Consulta: 8 març 2025].
* 1 2 «Constanta». [Consulta: 8 març 2025].
* ↑ «World Rowing - Constanta BURCICA» (en anglès). [Consulta: 8 març 2025].
# Convocatòria per Astúries

Convocatòria per Astúries (en castellà Convocatoria por Asturias; CxAst) és una coalició electoral d'esquerres del Principat d'Astúries.

## Història

La coalició es va formar al 2023 per a participar de les eleccions autonòmiques i municipals del mateix any, conformada per Esquerra Unida d'Astúries, Més País i Esquerra Asturiana. Així, suposava una ampliació de l'aliança que ja van formar IUA i IAS en les eleccions de 2019, en les quals van aconseguir dos diputats durant la XI Legislatura de la Junta General. En aquesta ocasió, CxAst obtindria el 7.59% dels vots i tres escons. Després de recolzar la investidura d'Adrián Barbón, entrarien en el govern autonòmic del FSA-PSOE amb la Conselleria d'Ordenació del Territori, Urbanisme, Habitatge i Drets Ciutadans.
Per a les eleccions municipals, es van impulsar candidatures pròpies a la majoria de conceyus, incloent Convocatòria per Oviedo, liderat per Gaspar Llamazares, i Convocatòria per Xixón. En aquestes, van aconseguir de manera conjunta 119 escons i la tercera posició en nombre de regidors.

## Membres

Partits :
* Esquerra Unida d'Astúries
* Més País
* Esquerra Asturiana

## Resultats electorals
### Junta General

| Any | Líder | Vots | % | Escons | +/- | Pos. |
| 2023 | Ovidio Zapico | 40.774 | 7,59 | 3 / 45 | Nou | 4t |

### Municipals

| Any | Vots | % | Escons | +/- | Pos. |
| 2023 | 64.643 | 12,36 | 119 / 922 | Nou | 3r |

## Referències

* ↑ A, J. A. «Convocatoria por Asturies será la marca de IU y Más País en las elecciones del 28M» (en castellà), 31-03-2023. [Consulta: 11 març 2025].
* ↑ S, M. «Convocatoria por Asturias hace incorporaciones» (en castellà), 23-04-2023. [Consulta: 11 març 2025].
* ↑ «El acuerdo de gobierno del PSOE e IU en Asturias, al detalle» (en castellà), 22-07-2023. [Consulta: 11 març 2025].
# Emili Junoy i Gelbert

Emili Junoy i Gelbert (Barcelona, 1857 - ibídem, 15 de gener de 1931) fou un periodista i polític català, germà de l'escriptor Josep Maria Junoy i Muns.

## Biografia

Fou fill adoptiu de Josep Junoy Gelbert, de Puigcerdà. S'inicià com a periodista a Or i Grana i La Campana de Gràcia, però la seva popularitat l'assolí com a redactor i director de La Publicidad (fou conegut com el Negret de la Rambla). D'idees republicanes i proper a Nicolás Salmerón, fou contrari que el Partit Demòcrata Possibilista ingressés al Partit Liberal, i fou elegit diputat pel districte de Manresa a les eleccions generals espanyoles de 1893. El 1897 ingressà al Partit de Fusió Republicana, amb el que el fou elegit diputat per Barcelona a les eleccions generals espanyoles de 1898.
Durant el seu mandat parlamentari va participar en la campanya que demanava la revisió del procés de Montjuïc. El 1901 va fer amistat amb Alejandro Lerroux, i fou diputat per Unió Republicana a les eleccions generals espanyoles de 1903 i pel sector lerrouxista d'Unió Republicana a les de 1905. El 1906, però, deixà el partit i formà part de l'Esquerra Catalana, amb la que fou elegit diputat per la Solidaritat Catalana a les eleccions generals espanyoles de 1907 i senador per la província de Barcelona el 1908. Durant la campanya de les eleccions de 1907 fou víctima d'un atemptat lerrouxista contra ell i altres dirigents unionistes, en el que va resultar ferit de bala Francesc Cambó. El 1910 va ingressar a la Unió Federal Nacionalista Republicana. El 1928 intentà una entesa entre Francesc Cambó i Miguel Primo de Rivera que no es va arribar a concretar.
Es va casar l'any 1907 amb Leonor Ortega Pecino. Va morir a Barcelona a la Clínica Serrallach.

## Referències

* 1 2 «Esquela funerària». La Vanguardia, 23-01-1931, pàg. 2.
* ↑ Josep Junoy Gelbert es va tornara casar l'any 1885, amb Josepa Muns i Casas, sent pares aleshores de Josep Maria Junoy i Muns, que fou doncs germà per part de pare d'Emili Junoy.
* ↑ el 17 de novembre de 1875 el notari Joaquim Òdena, escriptura num.556, f.2223 fa constar el certificat d'arrogació tant de l'Emili com de la germana Trinitat.
* ↑ José Varela Ortega. El poder de la influencia: geografía del caciquismo en España (1875-1923), p.720.
* ↑ Espinet Burunat, 2012, p. 182.
* ↑ «La mort d'Emili Junoy i Gelbert». La Veu de Catalunya, 16-01-1931, pàg. 4.
* ↑ Clínica fundada el 1910 pel doctor Narcís Serrallach i Mauri al carrer Balmes de Barcelona.

## Bibliografia

* Espinet Burunat, Francesc «De la Solidaritat Catalana a la Setmana Tràgica. La premsa il·lustrada barcelonina». Revista HMiC, X, 2012. ISSN: 1696-4403 [Consulta: 21 agost 2020].
* «Emili Junoy i Gelbert». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Fitxa del Congrés dels Diputats (castellà)
# Copa d'Europa de futbol 1981-82

La Copa d'Europa de futbol 1981-82 fou l'edició número vint-i-set en la història de la competició. Es disputà entre l'octubre de 1981 i el maig de 1982, amb la participació inicial de 33 equips de 32 federacions diferents.
La competició fou guanyada per l'Aston Villa FC a la final davant del Bayern Múnic.

## Ronda preliminar

| Equip 1 | Global | Equip 2 | Anada | Tornada |
| AS Saint-Étienne | 1-3 | Dynamo Berlin | 1-1 | 0-2 |

## Primera ronda

| Equip 1 | Global | Equip 2 | Anada | Tornada |
| Austria Viena | 3-2 | Partizani Tirana | 3-1 | 0-1 |
| Dinamo Kiev | 2-1 | Trabzonspor | 1-0 | 1-1 |
| Dynamo Berlin | 3-3¹ | FC Zürich | 2-0 | 1-3 |
| Aston Villa FC | 7-0 | Valur | 5-0 | 2-0 |
| Widzew Łódź | 2-6 | RSC Anderlecht | 1-4 | 1-2 |
| Celtic FC | 1-2 | Juventus FC | 1-0 | 0-2 |
| Ferencvárosi TC | 3-5 | Baník Ostrava | 3-2 | 0-3 |
| Hibernians | 2-10 | Estrella Roja de Belgrad | 1-2 | 1-8 |
| Start | 1-4 | AZ Alkmaar | 1-3 | 0-1 |
| OPS | 0-8 | Liverpool FC | 0-1 | 0-7 |
| CSKA Septemvrijsko Zname | 1-0 | Reial Societat | 1-0 | 0-0 |
| Progrès Niedercorn | 1-5 | Glentoran | 1-1 | 0-4 |
| KB | 3-3² | Athlone Town | 1-1 | 2-2 |
| Universitatea Craiova | 3-2 | Olympiakos FC | 3-0 | 0-2 |
| SL Benfica | 4-0 | Omonia | 3-0 | 1-0 |
| Östers | 0-6 | Bayern Múnic | 0-1 | 0-5 |
¹ Dinamo Berlin passà a la segona ronda per la regla del valor doble dels gols en camp contrari.
² KB passà a la segona ronda per la regla del valor doble dels gols en camp contrari.

## Segona ronda

| Equip 1 | Global | Equip 2 | Anada | Tornada |
| Austria Viena | 1-2 | Dinamo Kiev | 0-1 | 1-1 |
| Dynamo Berlin | 2-2¹ | Aston Villa FC | 1-2 | 1-0 |
| RSC Anderlecht | 4-2 | Juventus FC | 3-1 | 1-1 |
| Baník Ostrava | 3-4 | Estrella Roja de Belgrad | 3-1 | 0-3 |
| AZ Alkmaar | 4-5 | Liverpool FC | 2-2 | 2-3 |
| CSKA Septemvrijsko Zname | 3-2 | Glentoran | 2-0 | 1-2 |
| KB | 2-4 | Universitatea Craiova | 1-0 | 1-4 |
| SL Benfica | 1-4 | Bayern Múnic | 0-0 | 1-4 |
¹ Aston Villa passà a Quarts de final per la regla del valor doble dels gols en camp contrari.

## Quarts de final

| Equip 1 | Global | Equip 2 | Anada | Tornada |
| Dinamo Kiev | 0-2 | Aston Villa FC | 0-0 | 0-2 |
| RSC Anderlecht | 6-2 | Estrella Roja de Belgrad | 2-0 | 4-2 |
| Liverpool FC | 1-2 | CSKA Septemvrijsko Zname | 1-0 | 0-2 |
| Universitatea Craiova | 1-3 | Bayern Múnic | 0-2 | 1-1 |

## Semifinals

| Equip 1 | Global | Equip 2 | Anada | Tornada |
| Aston Villa FC | 1-0 | RSC Anderlecht | 1-0 | 0-0 |
| CSKA Septemvrijsko Zname | 4-7 | Bayern Múnic | 4-3 | 0-4 |

## Final

| Aston Villa FC | 1-0 | Bayern Múnic |
| Withe 67' | | |
* Guanyador de la Copa d'Europa 1981-82
* Aston Villa FC Primer títol

## Enllaços externs

* Temporada 1981-82 a la web de la UEFA
* RSSSF
# Francesc Piera i Sirera

Francesc «Paco» Piera i Sirera (Murla, 1961 - 2025) fou un periodista valencià, redactor a diversos mitjans de comunicació.
S'inicia als anys 80 del segle xx com a col·laborador al diari El País i prompte passa a ser redactor al periòdic comarcal Gent de la Safor i a l'edició comarcal de Levante-EMV de la Safor. L'any 1990 dóna el salt a la ràdio com a editor d'informatius a Ràdio 9, compaginant-ho amb la corresponsalia del diari Avui a València. L'any 1993 torna al periodisme comarcal com a director de TeleSafor.
Levante-EMV del grup Prensa Ibérica va ser l'empresa on més temps va treballar Piera, primer com a redactor de tribunals i política (1995-1999) i després com a cap de la delegació del diari a la comarca de l'Horta (1999-2008). Aquest any, l'empresa li encarrega la posada en funcionament de Levante Televisión (2008-2015). Després passa a ser durant tres anys director de la ràdio 97.7 del mateix grup empresarial.
Piera deixa Prensa Ibérica el 2015 i dóna inici a una nova etapa com a cap de premsa de l'Ajuntament de Mislata, amb l'alcalde Carlos Fernández Bielsa (PSPV-PSOE), però amb la posada en funcionament de la nova ràdiotelevisió valenciana À Punt el 2018 passa a ser cap de redacció dels informatius en els inicis del nou canal. El 2020 passà a la Conselleria de Sanitat Universal i Salut Pública de la Generalitat Valenciana com a cap de premsa de la consellera Ana Barceló (PSPV-PSOE).
Francesc Piera va morir al seu poble el febrer de 2025 després de patir un càncer els darrers tres anys. Va ser reconegut com un referent per altres periodistes com Isabel Olmos o Laura Ballester.

## Referències

* 1 2 Olmos, Isabel. «Fallece el periodista valenciano Paco Piera, a los 63 años de edad» (en castellà), 02-02-2025. [Consulta: 3 febrer 2025].
* ↑ Redacció. «Paco Piera: “La llengua ja no és polèmica i açò és una gran notícia”», 25-09-2014. [Consulta: 3 febrer 2025].
* ↑ SER, Cadena. «Fallece el periodista de Gandia Francesc Piera» (en espanyol europeu), 03-02-2025. [Consulta: 3 febrer 2025].
* ↑ Olmos, Isabel. «Paco Piera: Murla, l’Horta i el bell ofici del periodisme» (en castellà), 03-02-2025. [Consulta: 3 febrer 2025].
# Electra (filla d'Oceà)

Segons la mitologia grega, Electra (en grec antic Ἠλέκτρα), també dita Ozomene (Ὀζομένη), va ser una oceànide, filla d'Oceà i de Tetis.
Casada amb Taumant, fill del Mar (Pontos) i de Gea (la Terra), va tenir com a fills Iris, la missatgera dels déus i les dues Harpies, Ael·lo «la ràfega» i Ocípete «la del vol ràpid». Aquesta Electra figura entre les companyes de joc de Persèfone que eren amb ella quan Hades la va raptar.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 155. ISBN 9788496061972.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 74 (El Cangur / Diccionaris, núm. 209). ISBN 8429741461
# Els Verds (Israel)

Els Verds (hebreu הירוקים, ha-Yeruqqim) és un partit polític d'Israel d'ideologia ecologista. Fou fundat el desembre de 1997 i dirigit per Pe'er Visner, i tot i que no té representació a la Kenésset és present en assemblees municipals.
A les eleccions legislatives d'Israel de 2006 va obtenir 47.595 vots (1,52%), un resultat que no va ser suficient per passar el llindar del 2%. A les eleccions anteriors el 2003, el llindar electoral havia estat de l'1,5%.
Tanmateix, com a resultat d'una millora substancial a les eleccions municipals de novembre de 2008, els Verds assoliren un total de 50 places en 22 municipis. A Haifa, on l'ex candidat Verd (en l'actualitat de Qadima) Yona Yahav va ser reescollit per a un segon període com a alcalde, els Verds obtingueren quatre escons, mentre que a Tel-Aviv van treure tres escons i Pe'er Visner fou nomenat tinent d'alcalde.
El Partit Verd va fer una campanya intensiva per a les eleccions legislatives d'Israel de 2009 les eleccions nacionals, celebrades el 10 de febrer. Les enquestes a diversos diaris nacionals havien pronosticat que el partit podria guanyar al voltant de 2-3 escons, entrant per primer com els Verds a la Kenésset. I amb el sistema israelià de govern de coalició, podrien tenir-hi una oportunitat, ja que probablement hauria estat vist com un soci igualment acceptable tant en una coalició d'esquerres com de dretes. Finalment, però, no van assolir passar del llindar electoral i no van treure cap escó.

## Resultats electorals

| Any | Vots | % | Escons | +/- | Govern |
| 1999 | 13.292 | 0,4 | 0 / 120 | Nou | Extraparlamentari |
| 2003 | 12.833 | 0,41 | 0 / 120 | = | Extraparlamentari |
| 2006 | 47.595 | 1,52 | 0 / 120 | = | Extraparlamentari |
| 2009 | 12.378 | 0,37 | 0 / 120 | = | Extraparlamentari |
| 2013 | 8,190 | 0.22 | 0 / 120 | = | Extraparlamentari |
| 2015 | 2,992 | 0.07 | 0 / 120 | = | Extraparlamentari |
| Abril 2019 | No hi participen | No hi participen | No hi participen | No hi participen | No hi participen |
| Set. 2019 | No hi participen | No hi participen | No hi participen | No hi participen | No hi participen |
| 2020 | No hi participen | No hi participen | No hi participen | No hi participen | No hi participen |
# Copa d'Europa de futbol 1982-83

La Copa d'Europa de futbol 1982-83 fou l'edició número vint-i-vuit en la història de la competició. Es disputà entre l'octubre de 1982 i el maig de 1983, amb la participació inicial de 33 equips de 32 federacions diferents.
La competició fou guanyada per l'Hamburg a la final enfront de la Juventus FC. Per primer cop des de l'edició del 1975-76 la competició no fou guanyada per un equip anglès.

## Ronda preliminar

| Equip 1 | Global | Equip 2 | Anada | Tornada |
| Dinamo Bucarest | 4-3 | Vålerenga | 3-1 | 1-2 |

## Primera ronda

| Equip 1 | Global | Equip 2 | Anada | Tornada |
| AS Monaco | 0-2 | CSKA Septemvrijsko Zname | 0-0 | 0-2 |
| Dinamo de Zagreb | 1-3 | Sporting | 1-0 | 0-3 |
| Víkingur | 2-4 | Reial Societat | 0-1 | 2-3 |
| Celtic FC | 4-3 | AFC Ajax | 2-2 | 2-1 |
| Grasshopper | 0-4 | Dinamo Kiev | 0-1 | 0-3 |
| 17 Nëntori Tirana | 2-2¹ | Linfield | 1-0 | 1-2 |
| Dynamo Berlin | 1-3 | Hamburg | 1-1 | 0-2 |
| Olympiakos FC | 2-1 | Östers | 2-0 | 0-1 |
| Dinamo Bucarest | 3-2 | Dukla Praga | 2-0 | 1-2 |
| Aston Villa FC | 3-1 | Beşiktaş JK | 3-1 | 0-0 |
| Standard Liège | 5-3 | Rába ETO Győr | 5-0 | 0-3 |
| Hvidovre | 4-7 | Juventus FC | 1-4 | 3-3 |
| Avenir Beggen | 0-13 | Rapid Viena | 0-5 | 0-8 |
| Hibernians | 2-7 | Widzew Łódź | 1-4 | 1-3 |
| Omonia | 2-3 | HJK | 2-0 | 0-3 |
| Dundalk | 1-5 | Liverpool FC | 1-4 | 0-1 |
¹ 17 Nëntori Tirana passà a la segona ronda per la regla del valor doble dels gols en camp contrari.

## Segona ronda

| Equip 1 | Global | Equip 2 | Anada | Tornada |
| CSKA Septemvrijsko Zname | 2-2¹ | Sporting | 2-2 | 0-0 |
| Reial Societat | 3-2 | Celtic FC | 2-0 | 1-2 |
| Dinamo Kiev | abandonament | 17 Nëntori Tirana | - | - |
| Hamburg | 5-0 | Olympiakos FC | 1-0 | 4-0 |
| Dinamo Bucarest | 2-6 | Aston Villa FC | 0-2 | 2-4 |
| Standard Liège | 1-3 | Juventus FC | 1-1 | 0-2 |
| Rapid Viena | 5-6 | Widzew Łódź | 2-1 | 3-5 |
| HJK | 1-5 | Liverpool FC | 1-0 | 0-5 |
¹ Sporting passà a Quarts de final per la regla del valor doble dels gols en camp contrari.

## Quarts de final

| Equip 1 | Global | Equip 2 | Anada | Tornada |
| Sporting | 1-2 | Reial Societat | 1-0 | 0-2 |
| Dinamo Kiev | 2-4 | Hamburg | 0-3 | 2-1 |
| Aston Villa FC | 2-5 | Juventus FC | 1-2 | 1-3 |
| Widzew Łódź | 4-3 | LIverpool | 2-0 | 2-3 |

## Semifinals

| Equip 1 | Global | Equip 2 | Anada | Tornada |
| Reial Societat | 2-3 | Hamburg | 1-1 | 1-2 |
| Juventus FC | 4-2 | Widzew Łódź | 2-0 | 2-2 |

## Final

| Hamburg | 1-0 | Juventus FC |
| Magath 8' | | |
* Guanyador de la Copa d'Europa 1982-83
* Hamburg Primer títol

## Enllaços externs

* Temporada 1982-83 a la web de la UEFA
* RSSSF
# Copa italiana d'hoquei sobre patins

La Copa italiana d'hoquei sobre patins, altrament anomenada Coppa Italia, s'inicià l'any 1966, però té molta menys tradició que la Lliga italiana d'hoquei sobre patins, arribant a no disputar-se en diverses ocasions.
En l'actual fórmula hi participen 16 equips: els 14 equips de la Sèrie A1 més els dos equips que descengueren de categoria l'anterior any.

## Palmarès

| Títols | Equips |
| 20 | Hockey Novara |
| 9 | AP Follonica Hockey |
| 4 | Amatori Lodi i Hockey Breganze |
| 3 | Hockey Monza |
| 2 | Bassano Hockey 54, Hockey Valdagno, Hockey Trissino i HC Forte dei Marmi |
| 1 | Pordenone, Amatori Vercelli, Roller Monza, Hockey Primavera Prato, CGC Viareggio i Hockey Sarzana |

## Historial

| Edició | Any | Campió |
| 1a | 1966 | Hockey Novara |
| 2a | 1967 | Hockey Novara |
| 3a | 1968 | Hockey Breganze |
| 4a | 1969 | Hockey Novara |
| 5a | 1970 | Hockey Novara |
| 6a | 1971 | Hockey Monza |
| 7a | 1972 | Hockey Novara |
| - | 1973 | No es disputà |
| 8a | 1974 | Hockey Trissino |
| 9a | 1975 | Hockey Breganze |
| 10a | 1976 | Hockey Novara |
| 11a | 1977 | AP Follonica Hockey |
| 12a | 1978 | Amatori Lodi |
| - | 1979 | No es disputà |
| 13a | 1980 | Pordenone |
| 14a | 1981 | Bassano Hockey 54 |
| 15a | 1982 | AP Follonica Hockey |
| 16a | 1983 | Amatori Vercelli |
| 17a | 1984 | Hockey Monza |
| 18a | 1985 | Hockey Novara |
| 19a | 1986 | Hockey Novara |
| 20a | 1987 | Hockey Novara |
| 21a | 1988 | Hockey Novara |
| 22a | 1989 | Hockey Monza |
| 23a | 1990 | Roller Monza |
| - | 1991 | No es disputà |
| - | 1992 | No es disputà |
| 24a | 1993 | Hockey Novara |
| 25a | 1994 | Hockey Novara |
| 26a | 1995 | Hockey Novara |
| 27a | 1996 | Hockey Novara |
| 28a | 1997 | Hockey Novara |
| 29a | 1998 | Hockey Novara |
| 30a | 1999 | Hockey Novara |
| 31a | 2000 | Hockey Novara |
| 32a | 2001 | Hockey Novara |
| 33a | 2002 | Hockey Novara |
| 34a | 2003 | Hockey Primavera Prato |
| 35a | 2004 | Bassano Hockey 54 |
| 36a | 2005 | AP Follonica Hockey |
| 37a | 2006 | AP Follonica Hockey |
| 38a | 2007 | AP Follonica Hockey |
| 39a | 2008 | AP Follonica Hockey |
| 40a | 2009 | AP Follonica Hockey |
| 41a | 2010 | AP Follonica Hockey |
| 42a | 2011 | CGC Viareggio |
| 43a | 2012 | Amatori Lodi |
| 44a | 2013 | Hockey Valdagno |
| 45a | 2014 | Hockey Valdagno |
| 46a | 2015 | Hockey Breganze |
| 47a | 2016 | Amatori Lodi |
| 48a | 2027 | HC Forte dei Marmi |
| 49a | 2018 | AP Follonica Hockey |
| 50a | 2019 | Hockey Breganze |
| - | 2020 | No es disputà |
| 51a | 2021 | Amatori Lodi |
| 52a | 2022 | Hockey Sarzana |
| 53a | 2023 | Hockey Trissino |
| 54a | 2024 | HC Forte dei Marmi |

## Referències

* ↑ J.M. «Joan Galbas és l'heroi del Sarzana, que assalta Forte en la final de copa a Itàlia - 18 abril 2022». [Consulta: 25 març 2024].
* ↑ «El jugador igualadí del Trissino Jordi Méndez, campió de la Copa d’Itàlia d’hoquei patins | Ràdio Igualada», 22-03-2023. [Consulta: 25 març 2024].
* ↑ «Il Forte dei Marmi scaccia la maledizione e alza la sua terza Coppa Italia. Alzano la Coppa anche Matera, Viareggio e Trissino». [Consulta: 25 març 2024].
# Corinne Allal

Corinne Allal (Tunis, 15 de març de 1955 — 11 de desembre de 2024) va ser una música i productora de rock israeliana nascuda a Tunísia i emigrada a Israel a l'edat de vuit anys. Va començar la seva carrera com a guitarrista als anys 70 i va llançar el seu primer àlbum el 1984. Va obtenir èxit amb discos com Antarctica (1989) i Sfat Imi (1990), produïts per Yehudit Ravitz. El 2022 va rebre el Premi Landau a la Trajectòria Professional per la seva contribució a la música israeliana. La seva música va gaudir de gran popularitat entre diverses generacions. Va col·laborar amb artistes com Arik Einstein.
Allal va ser coneguda per les seves postures d'esquerres i la seva vida com a lesbiana. Va estar casada amb la seva gerent, Ruti, amb qui va criar dos fills. Va lluitar contra el càncer de mama i el 2023 va ser diagnosticada amb càncer de pàncrees. Va morir el 11 de desembre de 2024, a l'edat de 69 anys.

## Referències

* 1 2 «Israeli rock icon Corinne Allal dies at 69 after cancer battle» (en anglès), 12-12-2024. [Consulta: 13 desembre 2024].
* 1 2 «N.Y. Haredi Singer Brings Israeli Composer to Tears While Performing Her Classic Song» (en anglès). Haaretz, 07-06-2016. [Consulta: 13 desembre 2024].
* ↑ ynet «הזמרת קורין אלאל זכתה בפרס לנדאו למפעל חיים» (en hebreu). Ynet, 14-11-2022.
* ↑ «ATUR MITZCHECH | Hebrew Songs». [Consulta: 13 desembre 2024].
* ↑ «קול כלה וקול כלה: קורין אלאל התחתנה - וואלה סלבס» (en hebreu). וואלה, 11-06-2014. Arxivat de l'original el 2024-12-12.
# Cornish rex

El Cornish rex és una raça de gat domèstic originària de Cornualla, al sud-oest d'Anglaterra. El Cornish Rex no té pèl excepte pel baix. La majoria de les races de gats tenen tres tipus de pèl diferents en els seus abrics: el pelatge exterior o "pèls de guarda", una capa mitjana anomenada "pell de l'arda"; i el pèl o pelatge inferior, que és molt fi i fa uns 1 cm de llarg. Els rex de Cornualles només tenen la capa inferior.

## Història

El primer cornish rex, conegut com a Killibunker, va néixer l'any 1950 a Cornualla (Anglaterra) fruit de l'encreuament de dos gats comuns de pèl curt (gat britànic de pèl curt), per tant Killibunker és l'avantpassat de tots els cornish actuals.

## Característiques

El cornish rex té un esquelet d'ossos molt fins, i pot presentar qualsevol color i dibuix. Té un pèl suau i ondulat. El cos és prim, amb l'abdomen enfonsat com el d'un gos llebrer. La raça de vegades es coneix com el llebrer dels gats, a causa de l'aspecte elegant i la carrera galopant característica de la raça.

## Referències

* ↑ Drummey, Kristen. «What to Know About a Cornish Rex» (en anglès). WebMD, 20-07-2022. [Consulta: 15 agost 2023].
* ↑ «A New Look In Cats». , 31-01-1965, p. 4–5.
* ↑ Animal Planet television series: "Cats 101" episode:"Colorpoint Shorthair".

## Vegeu també

* Gat
* Raça de gat
* Gat britànic de pèl curt
* Devon rex

## Enllaços externs

* "Ideal Companion" explanatory video. Includes tabby, bi-colour tuxedo, white, and coulour point